09/02/2021 | Administración LocalMunicipal
Monfero
Regulación do taboleiro de anuncios electrónico

ANUNCIO A efectos de xeral coñecemento faise pública a resolución da Alcaldía núm.29/2021 de data 3 de febreiro de 2021, pola que se regula o taboleiro electrónico, e que se transcribe deseguido: “RESOLUCIÓN ASUNTO: REGULACIÓN TABOLEIRO DE ANUNCIOS ELECTRÓNICO EXPEDIENTE: 2021/G003/000029 ANTECEDENTES: O Concello de Monfero, na sesión plenaria do día 9 de decembro de 2011, adoptou o acordo de creación e delegación da xestión e administración da sede electrónica do Concello de Monfero: sede. monfero. es (BOP n.º 242, do 22 de decembro de 2011). O 4 de xuño de 2019 acordouse, por resolución da Alcaldía 131/2019, a aprobación do selo electrónico de órgano e a regulación das actuacións automatizadas no Concello de Monfero (BOP n.º 108, do 10 de xuño de 2019). O artigo 12 da Lei 11/2007, do 22 de xuño, de acceso electrónico da cidadanía aos Servizos Públicos, dispón “A publicación de actos e comunicacións que, por disposición legal ou regulamentaria, deban publicarse no taboleiro de anuncios ou edictos poderá ser substituída ou complementada pola súa publicación na sede electrónica do organismo correspondente”. No uso das atribucións que me outorga a lexislación do réxime local, RESOLVO: PRIMEIRO.–A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.–O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.–O taboleiro de anuncios electrónico publicarase na sede electrónica do Concello. CUARTO.–O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.–O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas prevéxase que o taboleiro de edictos electrónico pode non estar operativo, deberase informar diso aos usuarios con antelación suficiente, indicando cales son os medios alternativos de consulta do taboleiro que estean dispoñibles. SEXTO.–Naqueles casos en que a publicación na sede electrónica substitúa ao taboleiro de anuncios presencial, facilitarase aos cidadáns a consulta na sede física do Concello, facilitándose aos cidadáns, no caso de que o requiran, asesoramento para ese efecto. SÉTIMO.–Este regulación entrará en vigor ao día seguinte da súa publicación no Boletín Oficial da Provincia de A Coruña. Igualmente publicarase na sede electrónica do Concello de Monfero para efectos de xeral coñecemento de acordo co artigo 45.1. a) da Lei 39/2015. Monfero, na data da sinatura dixital deste documento electrónico polo alcalde (asinado para os efectos exclusivamente do artigo 3.2 do R. D. 128/2018, do 16 de marzo, e o artigo 2.1 do Decreto 24/2018, do 15 de febreiro). En Monfero, mércores 3 de febreiro de 2021. O alcalde/presidente O secretario Andrés Feal Varela Baldomero Beceiro Alonso” Monfero, 4 de febreiro de 2021. O alcalde Andrés Feal Varela